**3. napirend**

**E l ő t e r j e s z t é s**

**Köveskál Község Önkormányzata Képviselő-testülete**

**2025. szeptember 18 -án tartandó nyilvános ülésére**

**Tárgy:** Köveskál Községi Önkormányzat Képviselő-testületének a településkép védelméről szóló 18/2017. (XII.30.)önkormányzati rendelet módosítása

**Előterjesztő:** Györffy Szabolcs Zoltánpolgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

Köveskál Község Önkormányzata Képviselő-testülete Köveskál község településképének védelméről szóló 18/2017. (XII.30.) rendelete (a továbbiakban: Tkr.) módosítására vonatkozóan kérelem érkezett az Önkormányzathoz. A Kérelmező Református Egyház Köveskál (8274 Köveskál, Henyei u. 30.) azzal a kéréssel fordult az Önkormányzathoz, hogy a tulajdonában lévő Köveskál, 405. hrsz.-ú ingatlanon lévő melléképületet törölje a helyi védett épületek sorából. Kérelmét azzal indokolta, hogy a melléképület életveszélyessé vált, értéket nem képvisel.

A Rendelet módosítására vonatkozó eljárást a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet határozza meg.

Amennyiben a Képviselő-testület a módosítással egyetért, erre vonatkozó szándékát kifejezi, döntését meghozza, jogosultsággal rendelkező szakembertől árajánlat bekérése szükséges az eljárás lefolytatására, a szükséges dokumentáció elkészítésére.

Kérem, hozzák meg döntésüket.

1. ***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2025. (….) HATÁROZATA**

***Köveskál Községi Önkormányzat Képviselő-testületének a településkép védelméről szóló 18/2017. (XII.30.) önkormányzati rendelet módosításáról***

Köveskál Község Önkormányzata Képviselő-testülete *nem ért egyet* a beérkezett kérelemmel, *nem kívánja* módosítani a rendeletet a Köveskál, 405. hrsz.-ú ingatlanon lévő melléképület helyi védelem sorából való törlés vonatkozásban.

A Képviselő-testület felhatalmazza a Polgármestert, hogy a döntésről értesítse a Kérelmezőt.

**Felelős:** Györffy Szabolcs Zoltán polgármester

**Határidő:** 2025. október 15.

1. ***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2025. (….) HATÁROZATA**

***Köveskál Községi Önkormányzat Képviselő-testületének a településkép védelméről szóló 18/2017. (XII.30.) önkormányzati rendelet módosításáról***

Köveskál Község Önkormányzata Képviselő-testülete *egyet*ért a beérkezett kérelemmel, elhatározzaa településkép védelméről szóló 18/2017. (XII.30.) önkormányzati rendelet módosítását a Köveskál, 405. hrsz.-ú ingatlanon lévő melléképület helyi védelem sorából való törlés vonatkozásban.

A Képviselő-testület felhatalmazza a Polgármestert, hogy a döntésről értesítse a Kérelmezőt, valamint arra, hogy árajánlatot kérjen be a rendelet módosítás eljárásának lefolytatására, a szükséges dokumentumok elkészítésére.

**Felelős:** Györffy Szabolcs Zoltán polgármester

**Határidő:** 2025. október 31.